text: Mangler du en grøn crosser?
  09 december 2013 kl. 09.48
  Syd- og Sønderjyllands Politi savner ejeren af en grøn cosser, der formentlig er tyvegods, da den er fundet under en ransagning i Tønder.
  I forbindelse med en ransagning i Tønder kommune har Syd- og Sønderjyllands Politi fundet:
  En grøn ATV af mrk. Yamaha model Kodiak
  En lysegrøn Kawasaki motocross og
  En hvid og rød Honda motocross
  Se billederne herover.
  Maskinerne kan være stjålet, og politiet er derfor interesseret i at komme i kontakt med mennesker, der ved, hvor de tidligere har været og hvem, der kan have ejet dem.
  Ubekræftede oplysninger siger, at den grønne ATV og den hvid/røde Honda moto cross kan være fra Vestfyn, mens den lysegrønne Kawasaki moto cross kan være fra det østlige Sønderjylland. Men det er som sagt ikke bekræftet.
  Har du oplysninger i sagen, bedes du henvende dig til lokalpolitiet i Tønder på telefon 1-1-4.
  